Eupša na o nagana gore Rebeka o be a nyaka go nyalwa ke Isaka?— Rebeka o be a tseba gore Eliesere o be a rometšwe ke Jehofa. Ka gona ge lapa la gabo Rebeka le mmotšiša ge e ba a nyaka go ya Kanana gore a yo nyalwa ke Isaka, o ile a re: ‘Ee, ke nyaka go ya.’ O ile a tloga le Eliesere. Ge ba fihla Kanana, Rebeka o ile a nyalana le Isaka. 19 Re leboga Jehofa Modimo kudu gakaakang ka baka la mpho e lerato ya bophelo! Le gona na seo ga se sa swanela go re tutueletša go botša ba bangwe ka sebaka sa go hwetša bophelo bjo bo sa felego motheong wa go ba le tumelo sehlabelong sa Jesu? Go tshwenyega ka maphelo a magagabo rena ka tsela e swanago le yeo Modimo a tshwenyegago ka yona go tla re šušumeletša go dira se ka go fagahla le ka phišego. (Hesekiele 3:17-21) Ge e ba re phetha boikarabelo bjo ka mafolofolo, re tla kgona go bolela go swana le ka tsela yeo Paulo a ilego a bolela ka gona gore: “Ke hlwekile mading a batho bohle, gobane ga se ka lesa go le botša keletšo ka moka ya Modimo.” (Ditiro 20:26, 27) Go botša batho ka Modimo le merero ya gagwe ke tsela e botse ya go bontšha gore re tšeela bophelo le madi godimo kudu.